Shahobiddin Zoirov chorak finalga yo‘l oldi, Tursunov esa musobaqani tark etdi

17-sentabr, seshanba kuni Rossiyaning Yekaterinburg shahrida boks bo‘yicha Jahon chempionatining to‘qqizinchi kuni davom etmoqda.

-52 kilogramm vazn toifasida ringga ko‘tarilgan o‘zbekistonlik bokschi Shahobiddin Zoirov qirg‘izistonlik Azat Usenaliyevni mag‘lub etdi va chorak final ishtirokchisiga aylandi. Endi Zoirov ertaga yarim finalga chiqish uchun bolgariyalik Daniel Asenovga qarshi ringga ko‘tariladi.
-91 kilogramm vazndagi Sanjar Tursunov esa hindistonlik Sanjitga qarshi bahs olib bordi. Qiyin kechgan jangda Tursunov raqibiga imkoniyatni boy berib qo‘ydi.
Yanada ko‘proq boks va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!